open-index/open-wikipedia-markdown huggingface dataset:
Ագռավի մասին

**Ագռավի մասին** (), ռուսական մուլտֆիլմ, որը նկարահանվել է «Օդաչու» ստուդիայում, 2004 թվականին։ Ռեժիսոր Ալեքսեյ Ալեքսեևը մուլտֆիլմն ստեղծել է ըստ էսկիմոսների ժողովրդական հեքիաթների մոտիվների։

Մուլտֆիլմը մտնում է «Гора самоцветов» շարքի մեջ։ Մուլտֆիլմի սկզբում երևում են հետևյալ բառերը. «Մենք ապրում ենք Ռուսաստանում, Չուկոտկայում»։

## Սյուժե
Մի ժամանակ մի որսորդ ու մի արջ էին ապրում։ Նրանք ապրում էին հարևանությամբ, չէին վիճում և նույնիսկ ընկերություն էին անում։ Եվ ահա մի անգամ նրանք ձուկ են բռնում։ Նրանք բռնում են մի ձուկ, որն այնքան էլ լավը չէր։ Սակայն նրանք չէին կարողանում ձուկը բաժանել։ Վիճում են և որոշում. ով ագռավի մասին ավելի լավ հեքիաթ կպատմի, նրան էլ կհասնի ձուկը։

Առաջինը արջը պատմում է ագռավի և բուի ընկերության մասին, ասելով, որ ագռավը և բուն մի ժամանակ սպիտակ են եղել, բայց բուն ցանկանում էր ավելի գեղեցիկ լինել։ Ագռավը մարդկանցից գողանում է սև գույնը և նախշեր անում բուի վրա։ Գեղեցիկ է ստացվում, բայց ագռավը նկարել չգիտեր և ագռավի վրա է լցնում ողջ ներկը։ Ագռավը սևանում է և նեղանալով` քշում բուին։

Որսորդը պատմում է իր հեքիաթը ագռավի մասին։ Մի անգամ ճնճղիկներն արևի համար լավ երգ էին երգում, հանկարծ հայտնվում է ագռավը և գողանում է այդ երգը։ Ավագ ճնճղիկն ստիպված է լինում օգնություն խնդրել մարդուց. մարդը գաղտագողի մոտենում է և նետահարում է ագռավին։ Վերջինս վախենում է, և ճնճղիկը իրեն է վերադարձնում իր երգը։ Իսկ ագռավը մոռանում է երգելը։

Քանի դեռ ագռավն ու արջն իրար հեքիաթներ էին պատմում, ագռավը գողանում է նրանց ձուկը։ Նրանք հոգոց են հանում ու գնում կրկին ձուկ որսալու։

## Պրեմիերա և պարգևներ
* 2005` «Гора самоцветов» շարքի 11 մուլտֆիլմերի պրեմիերան կայացել է 2005 թվականի փետրվարին, Անիմացիոն կինոյի ռուսական 10-րդ բաց փառատոնի շրջանակներում, Սուզդալում։
* 2005` Անիմացիոն կինոյի ռուսական 10-րդ բաց փառատոնի ժյուրիի դիպլոմ։
* 2005`  Անիմացիոն կինոյի ռուսական 10-րդ բաց փառատոնի մրցանակը տրվել է Ալեքսեյ Ալեքսեևին` ֆիլմում ներդաշնակ հնչյունային և տեսողական տարածություն ստեղծելու համար։
* 2005` «Կրոկ» միջազգային կինոփառատոն, 2005։ Ժյուրին որոշել է ստեղծել հատուկ` «Նախագծի յուրահատկության և բարձր գեղարվեստական մակարդակի համար» մրցանակ, որը շնորհվել է «Օդաչու» անիմացիոն ստուդիային` «Гора самоцветов» շարքի համար։ Հովանավորական պարգևներ «Canon» ընկերության կողմից` Անդրեյ Կուզնեցով, «Ինչպես խաբեցին օձին», Ալեքսեյ Ալեքսեև, «Ագռավի մասին» մուլտֆիլմեր։
* 2006` Ազգային «Ոսկե Արծիվ» մրցանակ` կինեմատոգրաֆիայի ոլորտում (2005 թվական), «Լավագույն անիմացիոն ֆիլմ» անվանակարգում շնորհվել է  «Гора Самоцветов» շարքին։ 
*

## Ծանոթագրություններ

## Արտաքին հղումներ
* 
* 
* 

Կատեգորիա:2004 մուլտֆիլմեր
Կատեգորիա:Մուլտֆիլմեր թռչունների մասին
Ստաֆիլակոկեր

***Ստաֆիլակոկեր***,  գրամ դրական, գնդաձև (կոկեր), անշարժ, 0․5-1․5 մկմ տրամագծով բակտերիաներ, որոնք չեն առաջացնում սպոր և պատիճ։ Բջիջները խմբավորվում են առաջացնելով խաղողի ողկույզ հիշեցնող փաթեթներ։

*Ստաֆիլակոկի* տեսակները ֆակուլտատիվ անաէրոբ օրգանիզմներ են (ընդունակ են աճել ինչպես աերոբ, այնպես էլ անաերոբ պայմաններում)։ Ունակ են սինթեզելու կատալազ և օքսիդազ ֆերմենտեր։ Ցուցաբերում են կայունություն որոշ լակտամային շարքի հակաբիոտիկների նկատմամբ շնորհիվ β-լակտամազային ակտիվության։ Ցուցաբերում են կայունություն նաև լիզոցիմի նկատմամբ, սակայն հեշտությամբ լիզիսի են ենթարկվում լիզոստաֆինի ազդեցությամբ։

*Staphylococcus* անվանումը առաջարկվել է շոտլանդացի վիրաբույժ և բակտերիոլոգ  Ալեքսանդր Օգսթոնի կողմից (1844-1929) 1880 թվականինին։ *Staphylococcus* անվանումը բաղկացած է staphylo- նախածանցից (   ) և  ժամանակակից  ( ) վերջածանցից։

*Ստաֆիլակոկերը* ներկայացված են առնվազն 40 տեսակներով։ Դրանցից 9-ը ունեն երկու ենթատեսակ, մեկը՝ երեք ենթատեսակ, իսկ մեկը` չորս ենթատեսակ։ Ստաֆիլակոկերի մեծամասնությունը անվտանգ են և տարածված են փոշում, օդում, ջրում, տարբեր սննդամթերքներում, ինչպես նաև, մարդու և կենդանիների մաշկի, լորձաթաղանթների, վերքերի վրա։ Սակայն որոշ տեսակներ կարող են հարուցել հարմարողական (օպորտունիստական) վարակներ։ Ախտածին ստաֆիլակոկերը առաջացնում են էնտերոտոքսիններ, որոնք հարուցում են սննդային թունավորումներ։

## Ծանոթագրություններ 10⁵

Կատեգորիա:Staphylococcaceae
Կատեգորիա:Գրամ-դրական բակտերիաներ
Շան թանգարան

**Շան թանգարան** (), շներին նվիրված շահույթ չհետապնդող թանգարան, որը գտնվում է Նյու Յորքի Մանհեթենի Մարրեյ Հիլլ թաղամասի Պարկ Ավենյու 101 հասցեում։ Թանգարանում ներառված են հետևյալ ցուցանմուշները` շները ֆիլմերում, նախագահների շները, պատերազմի շները, շները հետախուզության մեջ։ Թանգարանում է պահվում շներին վերաբերվող արվեստի գործերի ամենամեծ հավաքածուներից մեկը։

## Պատմություն
Թանգարանը բացվել է 1982 թվականին՝ բարերարներ Ֆրենկ Սաբելլայի, Մարի Մուրի, Նենսի-Քերոլ Դրեյփերի և Ուեսթմինսթեր Քեննել հիմնադրամի նվիրատվություններով։ Թանգարանի մշտական հավաքածուն ներառում է բրոնզե և կերամիկական քանդակներ և նկարներ։ Թանգարանը միշտ ղեկավարվել է Ամերիկայի շների ակումբի կողմից։

Թանգարանը ցուցադրում է այնպիսի հռչակավոր նկարիչների գործեր, ինչպիսիք են Էդվին Հենրի Լանդսիրը, Մաուդ Ըրլը և Արթուր Վարդլը։ Շատ արվեստի գործեր արված են 19-րդ դարում իսկ որոշները 20-րդ դարի սկզբում։

Աշխատանքների մեծ մասը արվել է ուշ 1800-ականներին և 20-րդ դարի սկզբին, ներառված են աբստրակտ կամ ժամանակակից արվեստի որոշ նմուշներ։

## Թանգարանի նախկին հասցեներ
* 1982 թվական` Նյու Յորք, Լայֆ բիլդինգ, Մադիսոն պողոտա, 51 
* 1987 թվական` Քուինի պարկ
* 2017-ից մինչ այսօր` 101 Պարկ Ավենյու,Նյու Յորք

## Ցուցահանդեսներ
* *Կանայք և շները 20-րդ դարի արվեստում*
* *Կանայք և շները արվեստում*
* *Ամառային շան օրեր*

## Ծանոթագրություններ

## Արտաքին հղումներ
*

Կատեգորիա:1982 հիմնադրված թանգարաններ
Կատեգորիա:Նյու Յորքի թանգարաններ
Կատեգորիա:1982 հիմնադրումներ ԱՄՆ-ում
Կատեգորիա:Շներ
Արքայադուստր Հոենլո-Լանգենբուրգցի

**Արքայադուստր Հոենլո-Լանգենբուրգցի**, **Լորա Ուիլյամինա Սեյմուր** (), բրիտանացի արիստոկրատ, որի՝ Անգլիայում տեղի ունեցած ամուսնությունը գերմանացի արքայազնի հետ նրան դարձրել է բրիտանական թագավորական ընտանիքի ազգական և Միապետի պալատի  անդամ։

## Ծագում
Լորա Ուիլյամինա Սեյմուրը ծովակալ սըր Ջորջ Սեյմուրի և նրա կնոջ` Ջորջիանա Բերկլիի դուստրն էր։ Հայրական կողմից նա ծագում էր Սեյմուրներից, որոնք 12-րդ դարի ազնվականներ էին։ Լորայի նախապապը՝ Սոմերսեթի 1-ին դուքս Էդվարդ Սեյմուրը, Անգլիայի թագավոր  Հենրի VIII-ի թագուհու` Ջեյն Սեյմուրի ավագ եղբայրն էր։ Լորա Սեյմուրը սերում էր նաև Անգլիայի թագավորներ Չարլզ II Ստյուարտից և  Ջեյմս II-ից։ Ավելին, նրա նախնիները եղել են Կառլ I Լյուդվիգն ու Մորից Օրանժեցին։ Ընտանիքում նրան Լոլո էին անվանում։

## Ամուսնություն
Միացյալ Թագավորության հնագույն ազնվական ընտանիքից ծագումը թույլ չէր տալիս Լորային հավասար ամուսնություն կնքել 19-րդ դարի գերմանացի իշխանական ընտանիքից սերող կադետի հետ։ Վիկտորյա թագուհու հեռավոր ազգական, արքայազն Վիկտոր Հոենլո-Լանգենբուրգցու հետ մորգանատիկական ամուսնությունից գրեթե երկու շաբաթ առաջ՝ 1861-ի հունվարի 26-ին, նա Սաքսեն-Կոբուրգի և Գոթայի դուքս Էռնեստ II-ի կողմից ձեռնադրվել է որպես կոմսուհի Գլայխեն։

Երբ կոմսուհի ֆոն Գլեյխենի եղբայր Ֆրենսիսը 1870 թվականին ժառանգել է Հերթֆորդի մարքիզությունը, թագուհին նրան շնորհել է մարքիզի դստեր կոչում և իրավունք տվել իր անվան դիմաց կրել լեդի տիտղոսը։ 1885 թվականի դեկտեմբերի 15-ին թագուհին նրան թույլատրել է Բրիտանական կայսրության տարածքում կրել իր ամուսնու իշխանական կոչումը։ Դրանից հետո նա հայտնի է դարձել  որպես նորին պայծառություն արքայադուստր Հոենլո-Լանգենբուրգցի, չնայած դա չի ազդլց ո՛չ նրա կոչման, ո՛չ էլ տիտղոսի վրա Գերմանական կայսրությունում։ Նրա երեխաները համարվում էին կոմս/կոմսուհի ֆոն Գլեյխեն, թեև նրանց թույլ չի տրվել անգլիական արքունիքում կրել իրենց ծնողների իշխանական տիտղոսը։

## Զավակներ
Լորա Սեյմուրը և արքայազն Վիկտորն ունեցել են չորս երեխա․ նրանց դուստրերը աչքի էին ընկնում արվեստի նկատմամբ իրենց հակվածությամբ։

*Լեդի Ֆեոդորա (Ֆեո) Ջորջիանա Մաուդ Գլայխեն (1861թ․ դեկտեմբերի 20-1922թ. փետրվարի 22), քանդակագործ։
*Լորդ Ալբերտ Էդվարդ Վիլֆրեդ Գլայխեն (1863թ. հունվարի 15-1937թ.դեկտեմբերի 13), զինվոր, ամուսնացել է Սիլվիա Էդվարդեսի հետ 1910-ի հուլիսի 2-ին։
*Լեդի Վիկտորիա (Վալդա) Ալիս Լեոպոլդինա Ադա Լորա Գլայխեն (1868թ. նոյեբմբերի 28-1951թ. սեպտեմբերի 10), երգչուհի, ամուսնացել է գեներալ-գնդապետ Պերսի Մաչելի հետ 1905 թվականի դեկտեմբերի 5-ին։
*Լեդի Էլենա Էմիլի Գլայխեն ( 1873թ. փետրվարի 1-1947թ.  հունվարի 28), նկարչուհի։

## Ծանոթագրություններ
Տուցինդան

**Տուցինդան** (), սերբական ժողովրդական, ուղղափառ տոն։ Նշվում է դեկտեմբերի 23-ին (հունվարի 5) Սերբիայում, Չեռնոգորիայում, Սերբական Հանրապետությունում։ Սուրբ ծննդյան եռօրյա տոների առաջին օրն է։

## Ավանդույթներ
Տոնն ամեն տարի նշվում է Սերբիայում, Չեռնոգորիայում, Սերբական Հանրապետությունում Ծննդյան տոներից երկու առաջ` Ճրագալույցի նախօրեին։

Սերբերենից բառացի թարգմանությամբ *տուցինդան* բառը նշանակում է *Ծննդյան խոզուկի օր*։ Պոպովոե Պոլեում (Հարավային Հերցեգովինա) օրը կոչվում է *նախօրե* ():

Այդ օրը մորթում են խոզուկը, որը պատրաստում են հաջորդ օրը, իսկ մատուցում Ծննդյան տոնին։ Այն սերբերեն կոչվում է Բոժիչնյար (Ծննդյան տոնը սերբերեն կոչվում է Բոժիչ)։ Բոժիչնյարան միանգամից չեն մորթել. նրան հարվածել են կացնի բութ մասով` նախապես աղ անելով։ Համարվել է, որ այդպիսի խոզուկի արյունն օժտված է եղել բուժիչ հատկություններով։ Տանտիրուհիները խմոր են հունցել տոնական թխվածքի համար, որ թխվել է Ճրագալույցին։ Տարածում ունեցող կարծիքի համաձայն` այդ օրը տնից ոչինչ հանել չի կարելի։

Նախկինում Տուցինդանին բակում ծառ են հատել Բադնյակի համար, որ տուն են բերել միայն հաջորդ օրը` Ճրագալույցին։

Տոնի ձևավորված ավանդույթի համաձայն` Տուցինդանը չի կարելի ցույց տալ երեխաներին. Բալկանյան թերակղզու ժողովուրդների մոտ, որոնք նշում են այս տոնը, կա հավատալիք, որ եթե այն ցույց տան երեխային, ապա ամբողջ տարին նա անհնազանդ կլինի։

## Ծանոթագրություններ

Կատեգորիա:Չեռնոգորիայի մշակույթ
Կատեգորիա:Սերբիայի մշակույթ
Ուզոն

**Ուզոն**, հրաբուխ, Կամչատկա թերակղզում։ Այն գտնվում է Կրոնոցկի լճից հարավ, նույնանուն արգելոցի տարածքում։ Այս հրաբուխը ժամանակակից հրաբխի, հանքային և հանքաքարի առաջացման դրսևորման եզակի տարածքներից է, նավթի ամենաերիտասարդ հանքահորերից մեկը։

Ուզոն հրաբխի կալդերան պատկանում է Կամչատկայի մեծ կալդերաների շարքին։ Նա իրենից ներկայացնում է հսկայական ճեղքվածք 12 կմ լայնակի ուղղվածությամբ և 9 կմ-անոց անկյունագծով։ Կալդերայի մակերեսը ավելի քան 100 քառակուսի կմ է։ Կալդերայի հատակը հարթ է, գտնվում է ծովի մակարդակից 700 մետր հեռավորության վրա։ Հարավից, արևմուտքից և հյուսիսից շրջապատված է հսկա սանդղաձև խորշերով, որոնց երկարությունը հասնում է 200-800 մետր, որոնք սահուն կերպով անցնում են արտաքին սարահարթին։ Մեծ բարձրությունը այստեղ *Բարանի պիկն* է։

Կամչատկայի ամենամեծ պայթյունից առաջացած ձագարը գտնվում է կալդերայում, որի տրամագիծը 1,65 կիլոմետր է, այնտեղ գտնվում է *Դալնի լիճը*։ Արևմտյան մասը ճահճակալած է, այստեղ գտնվում են նաև մի քանի լճեր, որոնցից ամենամեծը *Կենտրոնականն է*։ Բացի այդ կալդերայի վրայով հոսում են բազմաթիվ առվակներ և գետակներ, որոնք ձևավորում են *Շումոյի գետի* ակունքը։ Գոլորշու հարյուրավոր փոշու սյուներ դուրս են գալիս դեղին ֆումարոլային դաշտերից։

Կալդերայում իրեն ակտիվորեն դրսևորում է երկրակեղևի հիդրոթերմային գործունեությունը։ Արևմտյան հատվածում կան ավելի քան 100 աղբյուր և ավելի քան 500 առանձին հիդրոթերմային դրսևորումներ։ Բնական և բուսական աշխարհը նույնպես բազմազան է։ Հատկապես հետաքրքիր են ջրիմուռների և բակտերիաների առանձին տեսակները, որոնք շատ հարմրարավետ են ապրում եռացող ջրի լուծույթներում։

2008 թվականին նկատելի է եղել նոր գեյզերի ձևավորումը, այդտեղ ջրի դուրս եկած բարձրությունը հասել է 6 մետրի։

## Ծանոթագրություններ

## Գրականություն

* *Карпов Г. А.* В кальдере вулкана. — : «Наука», 1980 г.

## Արտաքին հղումներ
* 
* Volcano Live
* Вулкан Узон — Краеведческий сайт о Камчатке.
* Пейзажи и обитатели кальдеры вулкана Узон в LiveInternet.ru.

Կատեգորիա:Հրաբուխներ այբբենական կարգով
Կատեգորիա:Հանգած հրաբուխներ
Is This the World We Created...?

**«Is This the World We Created…?»**, բրիտանական Քուին ռոք խմբի երգը, որը սկզբնապես թողարկվել է «The Works» ալբոմում 1984 թվականին։

Համերգների ժամանակ կատարվում էր 1984-1986 թվականներին։ Ընդգրկված է Live Aid համերգի եզրափակիչ հատվածում։ Ալբոմի ամենակարճատև երգն է։

## Պատմություն
«Is This the World We Created…?» երգը ստեղծվել է Մյունխենում դրանից հետո, երբ Ֆրեդի Մերկուրին և Բրայան Մեյը լսել են Աֆրիկայում աղքատության մասին։ Մերկուրին գրել է հիմնական տեքստը, Մեյը այն լրացրել և դարձել է երաժշտության հեղինակը։

Երգը ձայնագրվել է Ovation կիթառի վրա, սակայն կենդանի կատարումների ժամանակ Մեյը օգտագործել է թմբկահար Ռոջեր Թեյլորի գործիքը՝ Gibson Chet Atkins CE, որի առանձնահատկությունը նեյլոն լարերն են։ Դաշնամուրի հատվածը օգտագործվել է ձայնագրման ժամանակ, սակայն վերջնական տարբերակի մեջ չի մտել։

«The Works» ալբոմը ավարտվում է «Is This the World We Created…?» երգով, սակայն սկզբում ենթադրվում էր, որ ալբոմի վերջին երգը կդառնա «There Must Be More to Life Than This» երգը (ընդգրկված է Մերկուրիի դեբյուտային «Mr. Bad Guy» ալբոմում)։

Երգը կատարվել է 1986 թվականին Ուեմբլի մարզադաշտում դեղի ունեցած հայտնի Live Aid համերգի ժամանակ՝ Մեյի և Մերկուրիի կողմից։

## Քավերներ
Երգը ընդգրկված է Էլեն Փեյջի «The Queen Album» տրիբյուտ ալբոմում, որը նվիրված է Քուին խմբին և թողարկվել է 1988 թվականին։ Անդրեա Կոռը, ով The Corrs կելտական ֆոլկ ռոք և փոփ ռոք խմբի վոկալիստն է, Մեյի նվագակցմամբ կատարել է երգը Նելսոն Մանդելայի 90-ամյակի առիթով։

## Ծանոթագրություններ

Կատեգորիա:1984 սինգլներ
Կատեգորիա:Երգեր այբբենական կարգով
Կատեգորիա:Քուին խմբի երգեր
Բրեաննա Իդե

**Բրեաննա Իդե** (, ), ավստրալիացի դերասանուհի։ Առավել հայտնի է «Հետվեյների տան ուրվականը» հեռուստասերիալում Ֆրենկի Հետվեյի դերով և «Բռնել Սանտային» հեռուստասերիալում Զոուի դերով։ Նաև հայտնի է դարձել «Ռոքի դպրոցը» հեռուստասերիալի շնորհիվ։

## Կենսագրություն
Բրեաննա Իդեն ծնվել է 2003 թվականի հունիսի 11-ին Ավստրալիայի Սիդնեյ քաղաքում։ Երկու տարեկանում ծնողների հետ տեղափոխվել է Միացյալ Նահանգների Լոս Անջելես քաղաք։ 2013 թվականից մինչև 2015 թվականը խաղացել է Ֆրենկի դերը «Հետվեյների տան ուրվականը» հեռուստասերիալում։ 2014 թվականին ստացել է Զոուի դերը «Բռնել Սանտաին» հեռուստասերիալում։ 2016 թվականից մինչև 2018 թվականը «Ռոքի դպրոցը» սերիալում խաղացել է Տոմիկայի դերը։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ավստրալիացի դերասանուհիներ
Կատեգորիա:Բրազիլացի դերասանուհիներ
Ռիչարդ Թիմոթի Ջոնս

**Ռիչարդ Թիմոթի Ջոնս** ({{lang-en|**Richard Timothy Jones}**}, ), ամերիկացի դերասան և պրոդյուսեր։ Առավել հայտնի է «Հորիզոնի միջով», «Հեռախոսային խցիկ» և «Ինչո՞ւ ենք մենք ամուսնանում» ֆիլմերից, ինչպես նաև «Արդար Էմմին» և «Տերմինատոր․ Կռիվ ապագայի համար» հեռուստասերիալներում։

## Կենսագրություն
Ջոնսը ծնվել է Ճապոնիայի Կոբե քաղաքում և մեծացել է Կալիֆոռնիայի Կարսոն քաղաքում։ Նրա հայրը՝ Կլարենս Ջոնսը, պրոֆեսիոնալ բեյսբոլի խաղացող էր և «Քլիվլենդ Ինդիանս» թմի մարզիչ, իսկ մայրը՝ Լորինը, համակարգչային վերլուծաբան։ Ջոնսը ունի ավագ եղբայր՝ Կլարենս Ջոնս կրտսերը, որ ներկայումս աշխատում է որպես մարզիչ։ Ավելի ուշ նրա ծնողները բաժանվել են։
Ջոնսը ավարտել է «Մոնտգոմերիի եպիսկոպոսի ավագ դպրոցը» Կալիֆոռնիայի Տորանսե քաղաքում։

## Կարիերա
Ջոնսի առաջին նշանակալի դերը եղել է «Վերածննդի մարդը» ֆիլմում։ Այնուհետև նա նկարահանվել է «Հորիզոնի միջով», «Համբուրելով աղջիկներին», «Հրետանային կետը», «Հանցակիցը», «Հեռախոսային խցիկ» ֆիլմերում։
1999 թվականին Ռիչարդը հայտնվեց «Արդար Էմմին» հեռուստասերիալում և շարունակեց նկարահանվել այնտեղ մինչև 2005 թվական։ Խաղացել է «Ընկերուհիներ», «Գավայի 5․0» և «Նիկիտա» սերիալներում։

## Անձնական կյանք
1996 թվականին ամուսնացել է Նենսի Ռոբինսոնի հետ։ Նրանք ունեցել են երկու դուստր՝ Օբրի և Սիդնեյ, և մեկ որդի՝ Էլաիջա։
Ջոնսը հանդես է գալիս Իմպրովիզացիոն թատրոնում։ Նա 2012 թվականի հունիսի 29-ից «Jesus Culture» քրիստոնեական շարժման անդամ է, որտեղ նա հազարավոր երիտասարդների կոչ է անում իրականացնել իրենց սեփական երազանքները։

## Ֆիլմագրություն

## Ծանոթագրություններ

## Արտաքին հղումներ
* 
* Ричард Т. Джонс կայքում КиноПоиск

Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ հեռուստատեսային դերասաններ
Ցատկապարան

thumb|Աղջիկը ցատկապարանով, 1800 թվական
**Ցատկապարան** ֆիզիկական վարժություններ կատարելու նպատակով մեծերի և փոքրերի համար  սպորտային պարագա։ Իրենից ներկայացնում է սինթետիկ կամ կաշվե լար։ Կիրառվում է նաև գեղարվեստական մարմնամարզության մեջ՝ որպես սպորտային պարագա։

## Պատմություն
Անգլիական լեգենդի համաձայն՝  ցատկապարանը այն կաշվե թոկն  էր, որով խեղդել են Հիսուսին մատնած Հուդային։ Ցատկապարաններն առավելապես  կիրառվել  են գարնանը՝ հատկապես զատիկի ընթացքում։ Քեմբրիջում և  Արևելյան Սասեկսում դրանով ցատկել են ամեն Ավագ Ուրբաթ։

## Համաշխարհային ռեկորդներ
* 2006 թվականի հոկտեմբերի  12-ին  50 000 մարդ (մեծ մասամբ երեխաներ կամ ցածր դասարանների ուսուցիչներ) 30 վայրկյան Նիդերլանդների թվով  335 դպրոցներում ցատկել են պարանով։
* 2006 թվականի մարտի 24-ին Մեծ Բրիտանիայում և Իռլանդիայում համատեղ ռեկորդ է սահմանվել։ 7 632 երեխա անդադար ցատկել են երեք րոպե՝ երկրի 85 տարբեր հրապարակներում։ Սա եղել է   *[https://web.archive.org/web/20070515042219/http://www.brsa.org.uk/ The British Rope Skipping Association]*  և *[http://www.skipping-workshops.co.uk/ Skipping Workshops]*  փորձի մի մասը՝  վերադարձնել ցատկապարանով սպորտաձևը դպրոցներ։ Այս ռեկորդը  ընդգրկվել է Գինեսի ռեկորդների գրքում։

## Ցատկապարանը գեղարվեստական մարմնամարզության մեջ
thumb|Մարմնամարզական ցատկապարան
Պարանը օգտագործվում է որպես գեղարվեստական մարմնամարզության պարագա։ Մարմնամարզական պարանը բռնակներ չունի, դրա փոխարեն թույլատրվում է հանգուցել  կամ այրել ծայրերը։ Արտաքինից նման է պարանի։ 
* Ցատկապարանը պատրաստում են կանեփաթելից կամ  նեյլոնից։
* Ցատկապարանները լինում են միագույն կամ գույնզգույն։
* Երկարությունը  համեմատական է մարզիկի հասակին։

## Հետաքրքիր փաստեր
Համաձայն ՌԴ առողջապահությահ սոցիալական զարգացման կենտրոնի անցկացման հարցման՝ ռուսաստանաբնակների շրջանում ամենահայտնի սպորտաձևը հանդիսանում է պարանով ցատկելը։

## Պատկերասրահ

File:Bermain Bersama Kawan.jpg|250px|miniaturadeimagen|Մի խումբ երեխաներ Ինդոնեզիայում` ցատկապարան խաղալիս
File:Buenos Aires - San Nicolás - Niñas saltando a la soga en el Asilo de Huérfanas.jpg|thumb|250px|Ցատկապարան խաղացող աղջիկներ Բուենոս Այրեսում XIX դարի վերջ
File:Ghanaian kid (skipping rope) 06 (cropped).jpg|thumb|Գանացի տղա ցատկապարանով
File:Fairfax County School sports - 22.JPG|thumb|Ցատկապարան խաղացող տղաներ Վիրջինիա նահանգում
File:Kidplayingjumprope-tokyoarea-fall2018.ogv|thumb|Ցատկապարով երեխա Ճապոնիայում


## Ծանոթագրություններ

Կատեգորիա:Մանկական խաղեր
Կատեգորիա:Սպորտ
Լոռու մարզի լքված գյուղերի ցանկ

Ստորև ներկայացվում է Լոռու մարզի լքված գյուղերի ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ քաղաքատեղիների ցանկ
* ՀՀ քարավանատների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ

## Ծանոթագրություններ

## Արտաքին հղումներ

Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Լոռու մարզի գյուղեր
Կատեգորիա:Հայաստանի լքված գյուղերի ցանկերն ըստ մարզերի
Delilah (երգ, Քուին)

**«Delilah»** (Դելայլա), բրիտանական Քուին ռոք խմբի երգը «Innuendo» ալբոմի համար։ Գրված է Ֆրեդի Մերկուրիի կողմից և նվիրված է նրա սիրելի կատվին։ Երգը որպես սինգլ միայն Թաիլանդում է թողարկվել, որի չարթերում առաջին հորիզոնական է զբաղեցրել։

## Ձայնագրման մասնակիցներ
Երգի ձայնագրմանը մասնակցել են խմբի բոլոր անդամները, բացառությամբ թմբկահար Ռոջեր Թեյլորից.

*Ֆրեդի Մերկուրի՝ հիմնական վոկալ, բեք վոկալ, ստեղնաշարայիններ, ռիթմ մեքենա
*Բրայան Մեյ՝ կիթառ
*Ջոն Դիքոն՝ բաս կիթառ

## Հետաքրքիր փաստեր
* Կիթառային հատվածը կատարելիս, կյանքում առաջին անգամ Մեյը թալք բոքս է օգտագործել։
* Ռոջեր Թեյլորը հայտնել է, որ երգը չի ընդգրկվում իր սիրելիների մեջ։
* Մերկուրին այս երգը իր կատվին՝ Դելայլային է նվիրել։

## Ծանոթագրություններ

## Արտաքին հղումներ
* Երգի տեքստը ակորդներով
* «Delilah» Queenpedia.com կայքում
* «Delilah» Lastfm.ru կայքում

Կատեգորիա:1992 սինգլներ
Կատեգորիա:Բրիտանական երգեր
Կատեգորիա:Քուին խմբի երգեր
Սուրբ Աստվածածին եկեղեցի (Չարեքտար)

Չարեքտարի վանքը գտնվում է Արցախի Վերին Խաչեն գավառում՝ Տրտու գետի աջափնյա բլրի գագաթին (այժմ՝ Արցախի Հանրապետություն, Շահումյանի շրջան, գյուղ Չարեքտար)։

Մատենագրական աղբյուրներում վանքի մասին տեղեկությունները սակավաթիվ են։ Վանքի հիմնադրման շարժառիթների, ժամանակի և անվան մասին մինչև օրս ոչինչ հայտնի չէ։ Ժամանակին տեղում պահպանված մի խաչքարի արձանագրության վերծանումից Ս. Ջալալյանցը կարծել է, թե վանքի անունը Մշահան է (այնուհետև նրան կրկնել է Ս. Բարխուդարյանցը), քանդակագործության վերծանումը սխալ է ընկալվել։
Վերին Խաչենու ականավոր վանքային համալիրներից մեկն է, գտնվում է Թարթառի աջ ափին, Չարեքտար գյուղի բարձրանիստ բլրի վրա։ Հին ժամանակներից վանքի անունը կոչվել է Չարեքթար։ Այնուամենայնիվ վանքի հին անունը անհայտ է, տեղում պահպանված վիմագրությունից պարզ է դառնում, որ 1260 թվականին վանքի եկեղեցին, որը կառուցվել և կոչվել է ս․ Աստվածային։

Թեպետ վանքն ամբողջությամբ բնաջնջվել է, նրա սրտաբաշ քարերով կառուցվել են բնակելի և արտադրական շենքեր, ջարդել ու բլրից ցած են գլորել բազմաքանակ խաչքարեր, տապանաքարեր, այնուամենայնիվ գավթի և զանգակատան կողապատերի զգալի մասը պահպանում են եկեղեցում, վիմագրություններ պարունակող սալաքարեր, խաչքարեր, ժայռաբեկորներ։
Վանքի արձանագրությունները ունեն պատմական մեծ նշանակություն, Ս․ Բարխուդարյանի կազմած «Դիվան հայ վիմագրությունը» 5-րդ պուրակում որոնցից 11-ը հրատարակվել են։ Քիչ են նաև անթվակիր արձանագրությունները, որոնք Արևելյան Հայաստանի միջնադարյան իսկությունից կոնկրետ տեղեկություններ են պարունակում։ Վանքում, հատկապես գավթում կային բազմազան տապանաքարեր որոնք աչքի էին ընկնում հստակ մշակման տեխնիկայով և բուսական ու երկրաչափական այլատեսակ զարդաքանդակներով։ Մասնավորապես ճոխ զարդարանք ուներ Ծարա գավառի քաջ իշխան Գրիրգորի տապանաքարը։

## Պեղումներ
Վանական համալիրի պեղումները սկսվել են 2009 թվականին։ Պեղումների ընթացքում պարզ է դարձել, որ համալիրի հիմնական հուշարձանախումբը, որը տեղադրված է գյուղի վրա իշխող կոնաձև բլրի գագաթին, բաղկացած է եղել.

* գլխավոր եկեղեցուց, որն իր ճարտարապետական հորինվածքով և շինարարական տեխնիկայով ու նութերով մոտ է 12-13-րդ դարերի կառույցներին
* գավթից, որից պահպանվել է միայն հիմնապատի կեսը
* եկեղեցուն հարավից կցված փոքր եկեղեցուց կամ մատուռից, որը նույնությամբ կրկնում է եկեղեցու հորինվածքը, միայն ավելի փոքր չափերով
* զույգ աշտարակներով պարսպից, որը կից է գավթին հյուսիսից
* սրահից, որը կից է գավթին հարավից
* ևս մի մատուռից՝ եկեղեցուն կից հյուսիսից։

Պեղումներից, համալիրի տարածքից և մոտակա բնակելի տների ավերակներից գտնվել են ինչպես ամբողջական, այնպես էլ բեկորային խաչքարեր, որոնք ունեն արձանագրություններ։ Խաչքարերը հորինվածքով և քանդակների ոճական առանձնահատկություններով թվագրվում են 12-14-րդ  դարերին։

## Տես նաև
* Չարեքտար
* Չարեքտարի վանքի վիմական արձանագրություններ

## Ծանոթագրություններ

## Արտաքին հղումներ
# Ս. Այվազյան, Գ. Սարգսյան, Չարեքտար գյուղի վանական համալիրի պեղումների եւ հետազոտությունների արդյունքները, Վարձք N 10, Նայիս-Հոկտեմբեր, էջ 48-57։
#Ս. Ջալալեանց, Ճանապարհորդութիւն ի մեծն Հայաստան, մասն Բ, 1858, էջ 228։
#Դիվան հայ վիմագրության, պրակ 5, կազմող՝ Ս. Բարխուդարյան, Երևան, 1982, էջ 132։

Կատեգորիա:13-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Մարտակերտի շրջանի վանքեր և եկեղեցիներ
Բրիլյանտ Դադաշովա

**Բրիլյանտ Սուլեյման ղիզի Դադաշովա** (, ), ադրբեջանցի երգիչ, Ադրբեջանի Հանրապետության վաստակավոր արտիստ (1998), Ադրբեջանի Հանրապետության ժողովրդական արտիստ (2008);

## Կենսագրություն
Բրիլյանտ Դադաշովան ծնվել է 1959 թվականի սեպտեմբերի 15-ին Բաքվում։ Նա իր երաժշտական կարիերան սկսել է 1983 թվականին ՝կոմպոզիտոր Էլդար Մանսուրովի երգերով։ 1986 թվականին Բրիլյանտ Դադաշովան դարձել է Ադրբեջանի հեռուստատեսության և ռադիոյի փոփ-սիմֆոնիկ նվագախմբի մենակատարը։ Նույն թվականին նա ձայնագրել է երաժիշտ Աքիֆ Իսլամզադեի հետ համատեղ դուետով «Կյանքում ամեն ինչ հիանալի է» () երգը, որը դարձավ 1986-ի հիթը Ադրբեջանում։

1987 թվականին Դադաշովան հաղթել է փոփ երգիչների Համամիութենական մրցույթը, որից հետո թողարկեց ժողովրդական երգերի ալբոմ։ Իսկ 1989 թվականի գարնանը նա կատարել է կոմպոզիտոր Էլդար Մանսուրովի հայտնի երգը «Բայաթիլար»։ ԽՍՀՄ փլուզումից և Ադրբեջանի անկախացումից հետո Բրիլյանտ Դադաշովան դարձել է առաջին երգիչը, ով ներկայացրեց Ադրբեջանը Ռուսաստանում ՝հանդես գալով մենահամերգներով Մոսկվայում և Սանկտ Պետերբուրգում։

1997 թվականին Դադաշևան ստացել է «վաստակավոր արտիստ»ի կոչում։ Նույն թվականին նա մասնակցել է ադրբեջանա-նորվեգական երաժշտական նախագծին։

Ադրբեջանի Նախագահ Իլհամ Ալիևի 2008 թվականի սեպտեմբերի 17-ի հրամանագրով Բրիլյանտ Դադաշովան շնորհվել է «Ադրբեջանի ժողովրդական արտիստ» կոչում։

## Ծանոթագրություններ

Կատեգորիա:Ադրբեջանցի երգչուհիներ
Կատեգորիա:Ադրբեջանցի դաշնակահարուհիներ
Mercury Phoenix Trust

**Mercury Phoenix Trust**-ը բարեգործական կազմակերպություն է, որը պայքարում է ՄԻԱՎ-ի ու ՁԻԱՀ-ի դեմ ամբողջ աշխարհում։

Queen-ի երգիչ Ֆրեդի Մերկուրիի ՁԻԱՀ-ի հետ կապված պատճառով մահից հետո 1991 թվականին՝ Լոնդոնում խմբի մնացած անդամները և նրանց մենեջերը՝ Ջիմ Բիչը, (զբաղեցրել է խմբի մենեջերի պաշտոնը 1978 թվականից) կազմակերպել էին Freddie Mercury Tribute Concert for AIDS Awareness համերգը, որից ստացված եկամուտներն օգտագործվել են Mercury Phoenix Trust-ի գործարկման համար։ Այդ ժամանակից ի վեր, կազմակերպությունը ակտիվորեն աշխատում է ամբողջ աշխարհում։

Ներկայիս հոգաբարձուներն են Բրայան Մեյը, Ռոջեր Թեյլորը, Ջիմ Բիչը և Մերկուրիի մերձավոր ընկերը՝ Մերի Օսթինը։

## Ծանոթագրություններ

## Արտաքին հղումներ
*http://www.mercuryphoenixtrust.com  www.mercuryphoenixtrust.com - Պաշտոնական կայք

Կատեգորիա:Բարեգործական կազմակերպություններ
Հաղթել ենք, հաղթում ենք, հաղթելու ենք

**Հաղթել ենք, հաղթում ենք, հաղթելու ենք** (), խորհրդային նկարված մուլտֆիլմ-պլակատ, որը նկարահանվել է 1941 թվականին, Հայրենական մեծ պատերազմի ժամանակ առաջին ամիսներին։ Ռեժիսորը Դմիտրի Բաբիչենկոն է։ Այս մուլտֆիլմի վրա աշխատել են երեք նկարիչ-մուլտիպլիկատորներ` Վալերի Կուզմինը, Ալեքսանդր Բելյակովը, Դիոդոր Ցինովսկին։

## Սյուժե
Մուլտֆիլմը ֆաշիստ զավթիչներին առաջարկում է հիշել պատմությունը։ Մասնավորապես, ցուցադրվում է Սառցաջարդը (1242) և Ուկրաինայի գերմանական շրջափակումը (1918)։ Մուլտֆիլմի վերջում պատմողը վստահորեն կանխագուշակում է Գերմանիայի հանդեպ ԽՍՀՄ-ի հաղթանակը։

## Նկարահանող խումբ

## Հետաքրքիր փաստեր

* «Հաղթել ենք, հաղթում ենք, հաղթելու ենք» արտահայտությունը վերցված է «Не скосить нас саблей острой» երգից, որը հնչում է «Պատում Գոլոտ կազակի մասին» ֆիլմում (1937)։
* Մուլտֆիլմը հանրային սեփականություն է, քանի որ թողարկվել է ավելի քան 70 տարի առաջ։

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1941 մուլտֆիլմեր
Կատեգորիա:Խորհրդային մուլտֆիլմեր
Goodboys

**Goodboys**-ը բրիտանական պրոդյուսերների տրիո է, որ անդամներն են ընկերներ Ջոսուա Գրիմետը, Յոհան Շորը և Էթան Շորը։ Նրանք հայտնի են իրենց "Piece of Your Heart" երգով, որի ստեղծման մեջ մասնակցել է նաև իտալական պրոդյուսերական տրիո **Meduza**-ն։

## Սինգլեր

{| class="wikitable"

Կատեգորիա:Բրիտանական երաժշտական խմբեր
Կատեգորիա:Պրոդյուսերներ
Կատեգորիա:2019 հիմնադրված երաժշտական խմբեր
NGC 6995

**NGC 6995** (այլ նշանակությունը՝ **CED 182C**), արտաճառագայթող միգամածություն Կարապ համաստեղությունում։ Գտնվում է լայնարձակ Քող միգամածության կազմում, նրա հյուսիսային կողմում։ Միգամածությունը հայտնաբերել է Ջոն Հերշելը, 1825 թվականի սեպտեմբերի 7-ին։ NGC 6995 աստղագիտական մարմինը մտնում է Նոր ընդհանուր կատալոգի (NGC) բնօրինակ խմբագրության թվարկած ցուցակի մեջ։

## Տես նաև
Նոր ընդհանուր կատալոգ

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 6995

6995
Կատեգորիա:Կարապ (համաստեղություն)
Կատեգորիա:Արտաճառագայթող միգամածություններ
Գենոտիպ

**Գենոտիպ,** օրգանիզմի գեների ամբողջություն։ Գենոտիպը, ի տարբերությունը գենոֆոնդ հասկացության, բնութագրում է անհատին այլ ոչ թե տեսակը։ Նեղ իմաստով գենոտիպը որոշակի օրգանիզմի գենի կամ տեղաբաշխման ալելների համադրություն է։ Գենոտիպի որոշման գործընթացը կոչվում է *գենոտիպավորում*։ Գենոտիպը, շրջակա միջավայրի գործոնների հետ միասին, որոշում է օրգանիզմի ֆենոտիպը։ Ավելին, տարբեր գենոտիպերով տառապող անհատները կարող են ունենալ նույն ֆենոտիպը, և նույն գենոտիպ ունեցող անձինք տարբեր պայմաններում կարող են տարբերվել միմյանցից։

«Գենոտիպ» տերմինը «գեն» և «ֆենոտիպ» տերմինների հետ միասին ներդրվել է գենետոլոգ Վ. Լ. Յոհանսենի կողմից 1909 թվականին «Elemente der exakten Erblichkeits lehre» գրքում։

## Ծանոթագրություններ

## Գրականություն
* Большая советская энциклопедия: В 30 т. — М.: «Советская энциклопедия», 1969—1978.

## Արտաքին հղումներ
* 
* 

Կատեգորիա:Գենետիկա
Կատեգորիա:Էվոլյուցիոն կենսաբանություն
Հայր Հռենոսն ու նրա դուստրերը

**Հայր Հռենոսն ու նրա դուստրերը** (), նեոբարոկկոյի ոճով բրոնզե հուշարձան-ցայտաղբյուր, Գերմանիայի Դյուսելդորֆ քաղաքի տեսարժան վայրերից մեկը, գտնվում է Հոֆտարգեն պուրակում, տեղադրվել է 1897 թվականի մարտի 7-ին Կայզերտախ լճի ափին գտնվող «Կալվածքների տան մոտ։

## Ստեղծման պատմություն
Հուշարձանը ստեղծվել է 1897 թվականին քանդակագործներ Կառլ Յանսենի (Karl Janssen) և Յոզեֆ Թյուսհաուսի (Josef Tüshaus) կողմից 1884 թվականին թագավոր Վիլհելմ Առաջին թագավորին և Ավգուստա թագուհուն հռենոսյան զեմստվոյում ընդունելու կապակցությամբ։ Սկզբնապես քանդակը պատրաստվել է գիպսով, սակայն ժողովրդին այնքան դուր է եկել, որ երեք տարի անց ձուլվել է բրոնզով։ Քանդակ կոմպոզիցիան դասվում է հռենոսյան ռոմանտիզմի բարձրագույն գեղագիտական գլուխգործոցների շարքին։

## Նկարագրություն
Գերմանիայի ամենահզոր գետը՝ Հռենոսը, մարմնավորող բորնզե հայրը շրջապատված է իր չորս աղջիկների բրոնզե կերպարներով, որոնք խորհրդանշում են Հռենոսի վտակները։ Ռեյնի և աղջիկների ոտքերի տակ թագավորական թագի ու սրի վրա տեղակայված է բրոնզե վիշապը։ Հուշարձանի հետևի հատվածում պատկերված են գյուղատնտեսության, գինեգործության և ձկնորսության երեքմետրանոց պատկերներ։ Կողքերին տեղադրված են բրոնզե ձկների տեսքով շատրվաններ և ավազան։ Հուշարձանը կանգնեցված է ջրով լի գրանիտե լողավազանի վրա։

## Նշումներ

## Ծանոթագրություններ

Կատեգորիա:Գերմանիայի հուշարձաններ
Ինչպես պանը ձի դարձավ

**Ինչպես պանը ձի դարձավ** (), ռուսական տիկնիկային մուլտֆիլմ, որը ստեղծվել է «Օդաչու» ստուդիայում, 2004 թվականին։ Ռեժիսորները` Ալեքսանդր Տատարսկին և Վալենտին Տելեգինը, մուլտֆիլմն ստեղծել են հիմնվելով բելառուսական ժողովրդական հեքիաթի վրա։ Նմանատիպ սյուժե գոյություն ունի լատվիական և հունգարական ֆոլկլորներում, սակայն հունգարական տարբերակում կալվածատիրոջ փոխարեն հանդես է գալիս քահանան։

Մուլտֆիլմը մտնում է «Гора самоцветов» շարքի մեջ։ Մուլտֆիլմի սկզբում երևում են հետևյալ խոսքերը. «Մենք ապրում ենք Ռուսաստանում` Բելառուս»։

## Սյուժե
Մի գյուղում ապրում էր չար ու ագահ մի պան։ Նա ստիպում էր իր աշխատակիցներին անել այնպիսի ծանր աշխատանք, որը սովորաբար ձիերն էին անում,
անգամ չէր կերակրում նրանց և չէր թողնում հանգստանալ։ Տան ոգին բարկանում է այդ անարդարությունից և ազնվականին ձի է դարձնում, այնուհետև ձիուն տալիս է աշխատողներին այն պայմանով, որ օգտագործեն նրան ամենածանր աշխատանքում է և չկերակրեն։ Մի չար գիշեր կալվածք գողեր են մտնում և գողանում են նիհարած ձիուն, հետո վաճառում են նրան կոշկակարին։ Ձին վախենում է և փախչում, վերադառնում է տուն և և բանջարանոցում սկսում կաղամբ ուտել։ Հետո տան ոգին նրան նորից պան է դարձնում։ Դրանից հետո պանը բարիանում է և իր աշխատակիցներին չի նեղացնում, բայց այդպես էլ ձի չի գնում։

## Պրեմիերա և մրցանակներ
* 2005`«Гора самоцветов» շարքի 11 ֆիլմերի պրեմիերան կայացել է 2005 թվականի փետրվարին, Անիմացիոն կինոյի 10-րդ բաց փառատոնի ժամանակ Սուզդալում։
* 2005` Անիմացիոն կինոյի 10-րդ բաց փառատոնի ժյուրիի դիպլոմ (2005)։
* 2006` Կինեմատգրաֆիայի ոլորտում «Ոսկե արծիվ» ազգային մրցանակ, «Լավագույն անիմացիոն ֆիլմ» անվանակարգում։

## Ծանոթագրություններ

## Արտաքին հղումներ
* 
* 
* 

Կատեգորիա:2004 մուլտֆիլմեր
Կատեգորիա:Ռուսական մուլտֆիլմեր
Եվգենի Օվսիենկո

**Եվգենի Վլադիմիրովիչ Օվսիենկո** (), ռուս ֆուտբոլիստ, «Բալթիկա» ակումբի պաշտպան։

## Կարիերա
### Ակումբային
Կրասնոդարի ֆուտբոլի սան է։ Սկսել է մարզվել Կրասնոդար-2000 ՄՊՄԴ-ում։ Պրոֆեսիոնալ կարիերան սկսել է երկրորդ դիվիզիոնի Կրասնոդար-2000 ակումբում։ 2009 թվականի մրցաշրջանում սկսել է հանդես գալ Օմսկի «Իրտիշ» ակումբում, որտեղ միանգամից դարձել է հիմնական կազմի խաղացող։ Մրցաշրջանի արդյունքներով թիմը դարձել է երկրորդ դիվիզիոնի արևել տարածաշրջանի հաղթող և իրավունք ստացել հանդես գալ առաջին դիվիզիոնում։ 2010 թվականին Օվսիենկոն անցկացրել է ակումբի գրեթե բոլոր խաղերը, սակայն Իտիշը չի կարողացել ամրապնդել դիրքը առաջին դիվիզիոնում և զբաղեցնելով 19-րդ տեղը նորից անցել է 2-րդ դիվիզիոն։ 2010 թվականի վեջրին հրավիրվել է մասնակցելու դիտումների Եկատերինբուրգի Ուրալում, սակայն տեղափոխությունը չի իրականացել։ 2011 թվականի սկզբում, որպես ազատ գործակալ պայմանագիր է կնքել Պրեմիեր լիգայի Սպարտակ-Նալչիկ ակումբի հետ։ 2011 թվականի մարտի 12-ին կատարել է նորամուտը հիմնական կազմում մասնակցելով Կրիլյա Սովետովի խաղին։ 2014 թվականի փետրվարին տեղափոխվել է Կալինինգրադի Բալթիկա։ 2015 թվականի ամռանը, չնայած ակումբի ֆինանսական բարդ դրությանը, պայամանագիրը երկարաձգել է ևս մեկ տարով։

### Հավաքականում
2012 թվականի մայիսին հրավիրվել է Ռուսաստանի երկրորդ հավաքականի ուսումնամարզական հավաքի։

## Ձեռքբերումներ
* Երկրորդ դիվիզիոնի արևելք տարածաշրջանի հաղթող` 2009
* ՖԱԼ առաջնության բրոնզե մեդալակիր` 2012/13
* 2018/19 ՖԱԼ մրցաշրջանի Ֆուտբոլի ազգային լիգա

## Ելույթների վիճակագրություն

*(2013 թվականի հուլիսի 1-ի դրությամբ)*

## Ծանոթագրություններ

## Արտաքին հղումներ
* 
* 
* Профиль  на сайте *[[Газета.Ru]]*
 

Կատեգորիա:Իրտիշի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տամբովի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Խուլիո Բառոսո

**Խուլիո Ալբերտո Բառոսո** (), արգենտինացի և չիլիացի ֆուտբոլիստ, Կոլո-Կոլո ակումբի պաշտպան։

## Ակումբային կարիերա
Բառոսոն սկսել է իր պրոֆեսիոնալ կարիերան Արխենտինոս Խունիորս ակումբի կազմում։ 2003 թվականին նա կատարել է իր նորամուտը հիմնական կազմում Արգենտինայի պրեմիեր լիգայում։ 2005 թվականին Հուլիոն տեղափոխվել է Բոկա Խունիորս ակումբ, բայց խաղային պրակտիկա ստանալուց հետո վարձավճարային հիմունքներով հանդես է եկել Ռասինգ, Էստուդիանտես և իսպանական Լորկու ակումբներում։ 2008 թվականի սկզբին Բորոսսոն վերադարձել է Բոկու ակումբ։ 2009 թվականի ապրիլի 12-ին խաղացել է իր նախկին Էստուդիանտե ակումբի դեմ, նա կատարել է իր նորամուտը հիմնական կազմում։ Այդ մրցաշրջանում Հուլիոն դարձել է Արգենտինայի չեմպիոն։ 2010 թվականի ամռանը Բարոսսոն տեղափոխվել է չիլիի Նյուբլենսե ակումբ։ Սեպտեմբերի 9-ին Էվերտոն ակումբի դեմ խաղում Վինյա դել Մար-ից նա կատարել է իր նորամուտը Չիլիի պրեմիեր լիգայում։ Հոկտեմբերի 30-ին Օ Հիլլգինս ակումբի դեմ խաղում Հուլիոն խփել է իր առաջին գոլը Նյուբլենսե ակումբի կազմում։

2012 թվականի սկզբին Բարոսսոն տեղափոխվել է Օ հիլլգինս ակումբ։ Հունվարի 28-ին Դեպորտես Անտոֆագաստա ակումբի դեմ խաղում նա կատարել է իր նորամուտը նոր ակումբում։ Օգոստոսի 30-ին Ունիվերսիդետ դե Չիլիի դեմ հանդիպման ժամանակ Հուլիոն խփել է իր առաջին գոլը Օ հիգգինս ակումբի կազմում։ 2013 թվականին նա օգնել է թիմին հաղթել առաջնությունը։

2014 թվականի սկզբին Բարոսսոն կնքել է պայմանագիր Կոլո-Կոլո ակումբի հետ։ Տրանսֆերի արժեքը կազմել է 1,1 մլն եվրո։ Հունվարի 12-ին Էվերտոն ակումբի դեմ խաղում Վինյա դել Մար-ից նա կատարել է իր նորամուտը նոր թիմում։ Փետրվարի 15-ին Ռեյնջերս ակումբի դեմ խաղում Տալկա Հուլիոն խփել է իր առաջին գոլը Կոլո-Կոլո ակումբի կազմում։ Ակումբի կազմում նա եռակի հաղթել է առաջնությունը և նվաճել է Չիլիի գավաթը։

## Միջազգային կարիերա
2005 թվականին Արգենտինայի երիտասարդական հավաքականի կազմում Բարոսսոն հաղթել է աշխարի երիտասարդական առաջնությունը Նիդեռլանդներում։

2017 թվականի ապրիլին Հուլիո Բարոսսոն ստացել է Չիլիի քաղաքացիության անձնագիր և հաջորդ մրցաշրջանում դադարել է համարվել լեգիոներ Չիլիի առաջնությունում։

## Ձեռքբերումներ
**Թիմային**

 **«Բոկա Հունիորս»**
*  Արգենտինայի առաջնություն — Ապերտուրա 2008

 **«Օհինգինս»**
*  Չիլիի Առաջնություն — Ապերտուրա 2013

 **«Կոլո-Կոլո»**
*  Չիլիի առաջնություն (3) — Կլաուսուրա 2014, Ապերտուրա 2015, 2017
* Չիլիի գավաթի դափնեկիր — 2016
* Չիլիի սուպերգավաթի դափնեկիր (2) — 2017, 2018

**Միջազգային**

 **Արգենտինա (մինչև 20)**
*  Աշխարհի երիտասարդական առաջնություն — 2005

## Ծանոթագրություններ

## Արտաքին հղումներ
* 
* Профиль на sports.ru
* Argentine Primera statistics
* Football-Lineups player profile

Կատեգորիա:Արգենտինացի ֆուտբոլիստներ
Կատեգորիա:Արգենտինոս Խունիորսի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Էստուդիանտեսի ֆուտբոլիստներ
Կատեգորիա:Ռասինգ Ավելյանեդայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Չիլիացի ֆուտբոլիստներ
Աննա-Մայա Հենրիկսոն

**Աննա-Մայա Քրիստինա Հենրիկսոն** (, օրիորդական անունը՝ **Ֆորսս** (), ), ֆինն պետական, քաղաքական գործիչ, իրավաբան։ Ֆինլանդիայի խորհրդարանի պատգամավոր, գործող Արդարադատության նախարար Ռինեի կաբինետում (2019 թվականի հունիսի 6-ից)։ Արդարադատության նախարար է եղել նաև Կատաենենի և Ստուբբի կառավարություններում (2011-2015)։ Կուսակցության պատմության մեջ Շվեդիայի ժողովրդական կուսակցության առաջին կին-նախագահն է (2016 թվականից)։

## Կենսագրություն
Աննա-Մայա Հենրիկսոնը ծնվել է 1964 թվականի փետրվարի 7-ին, Ֆինլանդիայի Յակոբստադ քաղաքում։ Իրավագիտություն է ուսանել Հելսինկիի համալսարանում, 1987 թվականին ստացել է իրավագիտության մագիստրոսի կոչում։ 1997 թվականից Յակոբստադի քաղաքային խորհրդի անդամ է։ 2003-2004 թվականներին աշխատել է որպես Ֆինանսների նախարար Ուլլ-Մայ Ուիդերոսի հատուկ խորհրդական։ 2007 թվականի խորհրդարանական ընտրություններում Հենրիկսոնը ընտրվել է Էդուսկունտա Վասայի ընտրատարածքից՝ 4600 ձայնով։ 2011 թվականի խորհրդարանական ընտրություններում վերընտրվել է նույն ընտրատարածքից՝ հավաքելով 8392 ձայն։

2011 թվականի հունիսի 22-ին նշանակվել է Արդարադատության նախարար Կատայնենի կառավարության կաբինետում։ 2012 թվականի ապրիլին հայտարաել է Շվեդիայի Ժողովրդական կուսակցության նախագահի պաշտոնում առաջադրվելու մտադրության մասին, բայց Կոկկոլայում 2012 թվականի հունիսի 9-10-ը անցկացվող կուսակցական ֆորումում զիջել է Կառլ Հագլունդին, որն ընտրվել է կուսակցության նոր ղեկավար։

2013 թվականին Հելսինկիի ժողովրդական  դատարանում անցկացված ներգերատեսչական հետաքննության արդյունքներով բացահայտվեցին դատավորների կողմից ռասիստական արտահայտությունների օգտագործման դեպքեր (մասնավորապես՝ «Ռյուսսյա») և  նա խիստ քննադատեց գոյություն ունեցող երևույթը։ 2014 թվականի հունիսի 24-ին պահպանել է արդարադատության նախարարի պաշտոնը նոր կառավարությունում։ 2015 թվականի մայիսի 29-ին ամբողջ կաբինետի հետ հրաժարական է տվել։ 2016 թվականի մարտի 31-ին Հենրիկսոնը հայտարարել է Շվեդիայի Ժողովրդական կուսակցության նախագահ ընտրելու իր մտադրության մասին և, հաղթելով հունիսի 12-ին անցկացված կուսակցության համագումարում, դարձել կուսակցության պատմության մեջ առաջին կին նախագահը։ 2018 թվականի մայիսի 27-ին Օուլուում անցկացված կուսակցության համագումարում վերընտրվել է նույն պաշտոնում։

## Ընտանիք
* Ամուսին (1991 թվականից)՝ Յաննե Յոհաննես Հենրիկսոն ():

## Ծանոթագրություններ

Կատեգորիա:Արդարադատության կին նախարարներ
Կատեգորիա:Հելսինկիի համալսարանի շրջանավարտներ
Կատեգորիա:Ֆինլանդիայի արդարադատության նախարարներ
Կատեգորիա:Ֆինլանդիայի խորհրդարանի անդամներ
Կատեգորիա:Ֆինլանդիայի կին քաղաքական գործիչներ
Կատեգորիա:Ֆինն իրավաբաններ
Պոպուլիզմ

thumb|right|Միջազգային օկուպացված շարժումը պոպուլիստական հասարակական շարժման օրինակ է
thumb|Նոլան գծապատկերով սահմանված կարգով, պոպուլիզմը (և տոտալիտարիզմը) գտնվում է ստորին ձախում:
thumb|Մուլտֆիլմ, 1896-ից, որում Ուիլյամ ennենինգս Բրայանը, պոպուլիզմի կայուն կողմնակիցը, կուլ է տալիս Ամերիկայի Դեմոկրատական կուսակցության խորհրդանիշը:
**Պոպուլիզմ** (ծագել է  - ազգ) կամ **ամբոխահաճություն**, քաղաքականություն, որը դիմում է լայն զանգվածներին և խոստանում է նրանց արագ և հեշտ լուծում սոցիալական սուր խնդիրների համար։ **«Պոպուլիստներ»** («ազգային կուսակցություն»), ֆերմերային կուսակցություն, որը ստեղծվել է 1891 թվականին, Հյուսիսամերիկյան Միացյալ Նահանգներում և սկսել է պայքար որոշ բարեփոխումների համար՝ երկաթուղիների և հեռագրային միջոցների փոխանցումը պետությանը, եկամտահարկի ներդրումը, հողային սեփականության սահմանափակումը և այլն։

**Պոպուլիզմ,** Բութանում միապետական պահպանողական գաղափարախոսություն, Ժողովրդադեմոկրատական (պոպուլիստական) կուսակցության գաղափարական հիմքը։

## Պոպուլիզմը որպես հրապարակախոսության տերմին
Պոպուլիզմի հիմքում այս կամ այն քաղաքական ուժի ձգտումն է՝ ձեռք բերել զանգվածների վստահությունն ու աջակցությունը, հավանել ժողովրդին։ Միևնույն ժամանակ, պոպուլիստ քաղաքական գործիչների իրական նպատակները (ուժի համար պայքարը, հարստացումը և այլն) սովորաբար քողարկվում են սոցիալապես գրավիչ գաղափարներով։

Պոպուլիստներն իրենց հռետորաբանությունը կառուցում են հասարակ մարդկանց տնտեսական և սոցիալական շահերի շեշտադրման վրա։ Պոպուլիզմի շատ հետազոտողներ, սկսած 1980-ականներից, այն դիտարկում էին որպես հռետորաբանության ոճ, որը կարող է ծառայել ոչ թե մեկ, այլ բազմաթիվ գաղափարախոսությունների։ Կախված աջակցության գաղափարախոսությունից, նրանք տարբերակում են «ձախ» և «աջ» պոպուլիզմը։

Շատ պոպուլիստներ իրենց ներկայացնում են առանձին շրջանների կամ առանձին սոցիալական խմբերի պաշտպաններ, ինչպիսիք են, օրինակ, աշխատավորները, կանայք, քաղաքացիները, գյուղացիները, արդյունաբերության ինչ-որ ոլորտի աշխատողները և այլն։ Պոպուլիստները հռետորաբանության մեջ հաճախ օգտագործում են դիխոտոմիան («կամ-կամ» սկզբունքը) և պնդում են, որ արտահայտում են բնակչության մեծամասնության շահերը։ 
«Մեծ Բրիտանիան, հնարավոր է, այն եվրոպական պետությունն է, որտեղ պոպուլիզմն առավել ավերիչ ազդեցություն է ունեցել ավանդական կուսակցությունների վրա»

## Տես նաև

* Անձի պաշտամունք
* Քարանձավի այլաբանություն
* Անձնիշխանություն
* Դեմագոգիա
* Լյումպեն-պրոլետարիատ
* Պատեռնալիզմ
* Պոպուլյարներ
* Պրագմատիզմ
* Սոցիալական պետություն
* Օխլոկրատիա
* Օպորտունիզմ

## Ծանոթագրություններ

## Գրականություն
* Ինչ է պոպուլիզմը
* Ինչ է պոպուլիզմը

## Արտաքին հղումներ
* Ինչո՞ւ էր 2019-ը պոպուլիստական տարի․ վերլուծաբանների բացատրությունը
* Ինչպե՞ս պայքարել պոպուլիզմի դեմ

Կատեգորիա:Պոպուլիզմ
Կատեգորիա:Քաղաքական տեսություններ
Կատեգորիա:Քաղաքական գաղափարախոսություններ
Կատեգորիա:Քաղաքական տերմինաբանություն
Spread Your Wings

**«Spread Your Wings»** (Պարզիր թևերդ), անգլիական Queen ռոք խմբի երգ «News of the World» ալբոմից։ Հեղինակը Ջոն Դիքոնն է։ Երգը թողարկվել է որպես սինգլ «Sheer Heart Attack» երգի հետ «А» կողմի վրա։

## Երգ
Երգի բառերը պատմում են Սեմի անունով մի տղայի մասին, ով հավաքարար է աշխատում «Զմրուխտ» բարում։ Պատմողը փորձում է քաջալերել Սեմիին, ասելով նրան «պարզել թևերը և թռչել» («spread your wings and fly away»)։

Այդ երգի համար սինգլը եղել է առաջինը, որի վրա երգը ձայնագրվել է առանց երգչախմբերի և այլ բարեհնչյուն վոկալային պարտիաների։

Խումբը ձայնագրել է երգի ևս մեկ տարբերակ BBC սեսիաների ժամանակ։ Այդ տարբերակում ավելի նկատելի է դաշնամուրի մուտքը և ավելի էներգետիկ ավարտը։

## Տեսահոլովակ
Երգի տեսահոլովակը նկարահանել է ռեժիսոր Ռոք Ֆլիքսը 1978 թվականի հունվարին։ Նկարահանումները անցկացվել են «We Will Rock You» երգի համար տեսահոլովակի նկարահանումների հետ միասին։ Վիդեոն իրենից ներկայացնում է խմբի ելույթը Ռոջեր Թեյլորի այգում։

Երաժիշտների հագուստից երևում է, որ նկարահանման հրապարակում ցուրտ էր՝ Դիքոնը կրում էր կարմիր բաճկոն, Մերկուրին և Թեյլորը՝ նմանատիպ սև բաճկոններ, իսկ Բրայան Մեյը՝ կարճ սև բաճկոն։

## Քավեր տարբերակներ

* Գերմանական Blind Guardian խումբը ձայնագրել է երգի քավեր տարբերակը իր «Somewhere Far Beyond» ալբոմի վրա։

## Հետաքրքիր փաստեր

* Ի պատիվ այդ երգի անվանվել է «That '70s Show» հեռուստասերիալի դրվագներից մեկը։

## Ձայնագրման մասնակիցներ

* Ֆրեդի Մերկուրի՝ վոկալ, դաշնամուր
* Ջոն Դիքոն՝ բաս կիթառ, ակուստիկ կիթառ
* Ռոջեր Թեյլոր՝ հարվածայիններ
* Բրայան Մեյ՝ էլեկտրակիթառ

## Հիթ-շքերթներ

## Ծանոթագրություններ

## Արտաքին հղումներ

* Երգի տեսահոլովակ
* Երգի տեքստ

Կատեգորիա:Երգեր այբբենական կարգով
Կատեգորիա:Քուին խմբի երգեր
Կատեգորիա:Բրիտանական երգեր
Կատեգորիա:Ռոք երգեր
Ամերիկյան երաժշտական մրցանակաբաշխություն 2019

**47-րդ ամենամյա [[Ամերիկյան երաժշտական մրցանակաբաշխություն]]ը**, որը տեղի է ունեցել 2019 թվականի նոյեմբերի 24-ին Լոս Անջելեսի Microsoft Theater-ում՝ ճանաչելով 2019 թվականի ամենահայտնի արտիստներին և ալբոմները։ Այն ուղիղ եթերով հեռարձակվել է ABC հեռուստաընկերությունով և տարածվել է Սիարայի կողմից։ Թեյլոր Սվիֆթը ստացել է Տասնամյակի արտիստ մրցանակը և ճանաչվել է երեկոյի ամենաշատ մրցանակներ ստացած արտիստ, դառնալով պատմության մեջ ամենաշատ՝ 29 մրցանակներ ունեցող արտիստը՝ Տարվա արտիստ, Ամենասիրված փոփ/ռոք ոչի կին կատարող և ամենասիրվախ փոփ/ռոք ալբոմ անվանակարգերում։ Post Malone-ը ստացել է ամենաշատ՝ 7 անվանակարգ, որին հետևել են Արիանա Գրանդեն և առաջին անգամ անվանակարգված Բիլլի Այլիշը՝ 6 անվանայարգով։

## Կատարումներ

## Ներկայացնողներ

* Քերոլ Քինգ — ներկայացրել և հանձնել է Տասնամյակի արտիստ մրցանակը Թեյլոր Սվիֆթին։
* Պոլա Ադբուլ — ներկայացրել է Թոնի Բրեքսթոնին։
* Քերի Մարի Անդերվուդ — ներկայացրել է Քրիստինա Ագիլերային և A Great Big World-ին։
* Թայրա Բենքս – ներկայացրել է Լիզզոյին։
* Չեդվիկ Բոուզման – ներկայցարել է ամենասիրված ալտերնատիվ ռոք արտիստ անվանակարգը։
* Քեյն Բրաուն — ներկայացրել է Թոմաս Ռեթին։
* Միսթի Քոուփլանդ և Բեն Փլեթ — ներկայացրել է երկրի լավագույն երգ անվանակարգը։
* Ռիվերս Քուոմո և Փիթի Ուենթզ — ներկայացրել է Post Malone-ին, Օզզի Օսբուրնին, Ուաթին և Թրևիս Սքոթին։
* Հայդի Կլում և Դեն Լևի — ներկայացրել է ամենասիրված փոփ/ռոք ալբոմ անվանակարգը։
* Դեյվիդ Դոբրիկ և Մեդի Հասոն — ներկայացրել է Կեշային և Big Freedia-ին։
* Քոբի Սմալդերս և Մայքլ Իլի — ներկայացրել է Երկրի ամենասիրված ալբոմ և Երկրի ամենասիրված կին արտիստ անվանակարգերը։
* Ջեյմի Լի Քուրթիս և Քեթրին Լանգֆորդ — ներկայացրել է Տարվա համագործակցություն անվանակարգը։
* Dan + Shay և Մայա Հոուք – ներկայացրել է ամենասիրված ռեփ/հիփ հոփ ալբոմ անվանակարգը։
* Պատրիկ Շվարցենեգեր և Ջենա Դուան – հանձնել են մրցանակը Հոլզիին։
* Թարան Քիլլամ և Ջամիլա Ջամիլ – ներկայացրել է Տարվա նոր արտիստ անվանակարգը։
* Ջարել Ջերոմ և Մեգան Թհի Ստալիոն – ներկայացրել է ամենասիրված ռեփ/հիթ հոփ երգ անվանակարգը։
* Ռեջինա Քինգ – ներկայացրել է Տարվա նոր արտիստ անվանակարգը։
* Բիլլի Փորթեր – մրցանակ է հանձնել Կամիլա Կաբելոյին։
* Կոնստանս Վու — ներկայացրել է ամենասիրված փոփ/ռոք երգ անվանակարգը
* Tyler, the Creator – մրցանակ է հանձնել Բիլլի Այլիշին։
* Բիլլի Այլիշ – մրցանակ է հանձնել Green Day-ին։
* Քելսի Բալլերինի – մրցանակ է հանձնել Շանյա Թուեյնին։

## Հաղթողները և անվանակարգեր

## Ծանոթագրություններ
I Can’t Live with You

**«I Can’t Live with You»** (անգլ. թարգ.՝ Ես չեմ կարող քեզ հետ ապրել), բրիտանական Քուին ռոք խմբի երգը, որը ընդգրկված է Ֆրեդի Մերկուրիի կյանքի ընթացքում թողարկված վերջին՝ «Innuendo» ալբոմում։

Երգի ալբոմային տարբերակի տևողությունը 4 րոպե և 43 վայրկյան է։ Ալբոմի ձայնապնակով թողարկման մեջ երգը թողարկվել է ավելի կարճեցրաց տարբերակով՝ 4 րոպե և 5 վայրկյան։ 1992 թվականին ԱՄՆ-ում թողարկվել է պրոմոսինգլը՝ Բրայան Մելուֆի ռեմիքսով և նրա կարճեցրած տարբերակով։ Այդ ռեմիքսը տարբերվում է փոքր-ինչ ծանր հնչողությամբ՝ նոր սինթեզատորային հարվածներով։ Տևողությունը 4 րոպե 23 վայրկյան է, կարճեցրած տարբերակով՝ 4 րոպե 13 վայրկյան։ 1997 թվականին «Queen Rocks» հավաքածուում թողարկվել է երգի վերաթողարկումը՝ նոր նախանվագով և կոդայով և ծանր, հևի մետալային հնչողությամբ, որի տևողությունը 4 րոպե 47 վայրկյան է։

Մեյի խոսքերով, այս երգը անհնար է միքսել՝ «…դու մտածում ես՝ «Հիանալի է, մնում է մի քանի ժամ էլ աշխատել»։ Իսկ հետո այն ավելի ու ավելի վատն է դառնում…»:

## Ձայնագրման մասնակիցներ
* Ֆրեդի Մերկուրի՝ գլխավոր և բեք վոկալ
* Բրայան Մեյ՝ կիթառ, ստեղնաշարեր, բեք վոկալ, ծրագրավորում
* Ռոջեր Թեյլոր՝ հարվածային գործիքներ, բեք վոկալ
* Ջոն Դիքոն՝ բաս կիթառ
* Դեյվիդ Ռիչարդս՝ ստեղնաշարեր

## Չարթեր

## Ծանոթագրություններ

## Արտաքին հղումներ
* Երգի բառերը Քուին խմբի պաշտոնական կայքում (*[[Queen Rocks]]*)

Կատեգորիա:1991 սինգլներ
Կատեգորիա:Բրիտանական երգեր
Կատեգորիա:Քուին խմբի երգեր
Don't Start Now

**«Don’t Start Now»** (), բրիտանացի երգչուհի Դուա Լիպայի երգը։ Թողարկվել է 2019 թվականի հոկտեմբերի 31-ին որպես թողարկվելիք ստուդիական ալբոմի առաջատար սինգլ։

## Երաժշտական տեսահոլովակ
Երաժշտական տեսահոլովակի պրեմիերան կայացել է նոյեմբերի 1-ին, որի թրեյլերը հայտնվել էր մինչ երգի պրեմիերան։ Տեսահոլովակը նկարահանվել է ավստրալոամերիկացի ռեժիսոր Նաբիլ Էլդերքինը։ Տեսահոլովակի տեսարանները տեղի են ունենում երկու տարբեր վայրերում՝ նկուղային ակումբում և դիմակահանդեսում։ Երգչուհին պարում և երգում է՝ անցնելով նրանց մոտով։

## Համերգային կատարումներ
2019 թվականի նոյեմբերի 1-ին Դուա Լիպան առաջին անգամ կատարել է «Don’t Start Now» երգը՝ *[[The Graham Norton Show]]*-ի ժամանակ։ Նոյեմբերի 3-ին Դուա Լիպան երգը կատարել է «MTV Europe Music Awards» (2019) մրցանկաբաշխության ժամանակ։

## Ձայնագրման մասնակիցներ
Tidal-ի տվյալներով.

*Դուա Լիպա — վոկալ, հեղինակ
* Քերոլին Այլին — հեղինակ, վոկալի պրոդյուսեր
* Իան Կիրպատրիկ — պրոդյուսեր, հողինակ, ձայնային ինժեներ, ծրագրավորող, վոկալի պրոդյուսեր
* Էմիլի Ուորեն — հեղինակ
* Elijah Marrett-Hitch — միքսացման ձայնային ինժեներ
* Drew Jurecka — ջութակ, ալտ, փողային գործիքների գործիքավորում, ձայանային ինժեներ
* Chris Gehringer — մասթերինգ
* Josh Gudwin — միքսացում

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:2019 երգեր
Կատեգորիա:Irish Singles Chart գլխավորած սինգլներ
Կատեգորիա:Դուա Լիպայի երգեր
Bored (երգ, Բիլլի Այլիշ)

«**Bored**», ամերիկացի երգչուհի Բիլլի Այլիշի երգ, որը հետագայում ընդգրկվել է «13 պատճառ՝ ինչու» հեռուստասերիալի սաունդթրեք։ Երաժշտական տեսահոլովակը թողարկվել է 2017 թվականի հունիսի 26-ին։ Երգում պատմվում է հարաբերությունների մասին մեկի հետ, ով չի հարգում ու հոգ չի տանում ուրիշների զգացմունքների մասին։ Բիլլին փորձել է փոխել նրանց ապրելակերպը, բայց նրա բոլոր փորձերը անարդյուն են։

## Տեսահոլովակ
Երգի համար տեսաոհոլովակը թողարկվել է 2017 թվականի հունիսի 26-ին։ Դրա վրա պատկերված է Բիլլի Այլիշը կապույտ հագուստով, որը պարում է սյունակներով երկար սանդուղքի շուրջ։

## Հավաստագրումներ

## Թողարկման պատմություն

## Ծանոթագրություններ

Կատեգորիա:2017 երգեր
Կատեգորիա:Բիլլի Այլիշի երգեր
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով